CELEX: 32008L0069
Language: fi
Date: 2008-07-01 00:00:00
Title: Komission direktiivi 2008/69/EY, annettu 1 päivänä heinäkuuta 2008 , neuvoston direktiivin 91/414/ETY muuttamisesta klofentetsiinin, dikamban, difenokonatsolin, diflubentsuronin, imatsakiinin, lenasiilin, oksadiatsonin, pikloraamin ja pyriproksifeenin sisällyttämiseksi siihen tehoaineina (ETA:n kannalta merkityksellinen teksti)

2.7.2008   
            
            
               FI
            
            
               Euroopan unionin virallinen lehti
            
            
               L 172/9
            
         
      KOMISSION DIREKTIIVI 2008/69/EY,
   annettu 1 päivänä heinäkuuta 2008,
   neuvoston direktiivin 91/414/ETY muuttamisesta klofentetsiinin, dikamban, difenokonatsolin, diflubentsuronin, imatsakiinin, lenasiilin, oksadiatsonin, pikloraamin ja pyriproksifeenin sisällyttämiseksi siihen tehoaineina
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Tämän direktiivin liitteessä luetellut tehoaineet sisältyvät kyseiseen luetteloon.
            
         
               (2)
            
            
               Asetukseen (EY) N:o 1490/2002 lisättiin asetuksella (EY) N:o 1095/2007 uusi 11 b artikla, jotta tehoaineet, joiden osalta on selkeitä viitteitä siitä, että niistä ei ole odotettavissa haitallisia vaikutuksia ihmisten tai eläinten terveyteen tai pohjaveteen eikä kohtuuttomia haittavaikutuksia ympäristöön, voidaan sisällyttää direktiiviin 91/414/ETY liitteeseen I ilman Euroopan elintarviketurvallisuusviranomaiselta pyydettyä yksityiskohtaista tieteellistä lausuntoa.
            
         
               (3)
            
            
               Komissio tarkasteli asetuksen (EY) N:o 1490/2002 11 a artiklan mukaisesti tämän direktiivin liitteessä lueteltujen tehoaineiden vaikutuksia ihmisten ja eläinten terveyteen, pohjaveteen ja ympäristöön ilmoittajien ehdottamien käyttötarkoitusten osalta ja tuli siihen tulokseen, että kyseiset tehoaineet täyttävät asetuksen (EY) N:o 1490/2002 11 b artiklan vaatimukset.
            
         
               (4)
            
            
               Komissio on toimittanut asetuksen (EY) N:o 1490/2002 12 artiklan 1 kohdan mukaisesti luonnokset tämän direktiivin liitteessä lueteltuja tehoaineita koskevista tarkastelukertomuksista elintarvikeketjua ja eläinten terveyttä käsittelevälle pysyvälle komitealle tutkittavaksi. Jäsenvaltiot ja komissio ovat tarkastelleet kyseisiä kertomuksia elintarvikeketjua ja eläinten terveyttä käsittelevässä pysyvässä komiteassa, ja ne on hyväksytty 14 päivänä maaliskuuta 2008 komission tarkastelukertomuksiksi. Komission on pyydettävä asetuksen (EY) N:o 1490/2002 12 a artiklan mukaisesti Euroopan elintarviketurvallisuusviranomaisen kantaa tarkastelukertomusten luonnoksiin 31 päivään joulukuuta 2010 mennessä.
            
         
               (5)
            
            
               Eri tutkimuksista on käynyt ilmi, että tämän direktiivin liitteessä lueteltuja tehoaineita sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää tämän direktiivin liitteessä luetellut tehoaineet mainitun direktiivin liitteeseen I sen varmistamiseksi, että kyseisiä tehoaineita sisältäviä kasvinsuojeluaineita koskevien lupien myöntäminen voidaan järjestää kaikissa jäsenvaltioissa mainitussa direktiivissä säädetyllä tavalla.
            
         
               (6)
            
            
               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.
            
         
               (7)
            
            
               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioille olisi sisällyttämisen jälkeen annettava kuusi kuukautta liitteessä lueteltuja tehoaineita sisältäviä kasvinsuojeluaineita koskevien voimassa olevien lupien tarkistamiseksi, jotta varmistetaan, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tarvittaessa muutettava, korvattava tai peruutettava nykyiset luvat. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.
            
         
               (8)
            
            
               Komission asetuksen (ETY) N:o 3600/92 (4) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu aiempi kokemus on osoittanut, että voimassa olevien lupien haltijoiden velvollisuuksia selvitettäessä saattaa syntyä vaikeuksia tietojen saannissa. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa kyseisen direktiivin liitteen II vaatimukset täyttävän asiakirja-aineiston saatavuuden. Tällä selvennyksellä ei kuitenkaan pidä aiheuttaa jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.
            
         
               (9)
            
            
               Sen vuoksi direktiiviä 91/414/ETY olisi muutettava.
            
         
               (10)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2009. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä heinäkuuta 2009.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava 30 päivään kesäkuuta 2009 mennessä sellaisia kasvinsuojeluaineita koskevat voimassa olevat luvat, jotka sisältävät liitteessä lueteltuja tehoaineita tehoaineena.
   Jäsenvaltioiden on tähän päivämäärään mennessä erityisesti tarkistettava, että liitteessä lueteltuja tehoaineita koskevat mainitun direktiivin liitteen I edellytykset täyttyvät, kyseisiä tehoaineita koskevan tekstin B osassa mainittuja edellytyksiä lukuun ottamatta, ja että luvanhaltijoilla tai luvanhaltijoiden saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan vaatimusten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava tuote uudelleen kaikkien sellaisten sallittujen kasvinsuojeluaineiden osalta, jotka sisältävät jotakin liitteessä lueteltua tehoainetta joko ainoana tehoaineena tai yhtenä monista tehoaineista, jotka kaikki on 31 päivään joulukuuta 2008 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon liitteessä lueteltuja tehoaineita koskeva, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on
   
               a)
            
            
               niiden tuotteiden osalta, jotka sisältävät jotakin liitteessä lueteltua tehoainetta ainoana tehoaineenaan, tarvittaessa muutettava tai peruutettava lupa viimeistään 31 päivänä joulukuuta 2013; tai
            
         
               b)
            
            
               niiden tuotteiden osalta, jotka sisältävät jotakin liitteessä lueteltua tehoainetta yhtenä monista tehoaineista, tarvittaessa muutettava lupaa tai peruutettava se viimeistään 31 päivänä joulukuuta 2013 taikka siinä direktiivissä tai niissä direktiiveissä, joilla kyseinen aine tai kyseiset aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.
            
         4 artikla
   Tämä direktiivi tulee voimaan 1 päivänä tammikuuta 2009.
   5 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 1 päivänä heinäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2008/45/EY (EUVL L 94, 5.4.2008, s. 21).
   
      (2)  EYVL L 55, 29.2.2000, s. 25. Asetus sellaisena kuin se on viimeksi muutettuna asetuksella (EY) N:o 1044/2003 (EUVL L 151, 19.6.2003, s. 32).
   
      (3)  EYVL L 224, 21.8.2002, s. 23. Asetus sellaisena kuin se on viimeksi muutettuna asetuksella (EY) N:o 1095/2007 (EUVL L 246, 21.9.2007, s. 19).
   
      (4)  EYVL L 366, 15.12.1992, s. 10. Asetus sellaisena kuin se on viimeksi muutettuna asetuksella (EY) N:o 416/2008 (EUVL L 125, 9.5.2008, s. 25).
   
      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot:
      
         
                     Nro
                  
                  
                     Yleisnimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Voimaantulo
                  
                  
                     Sisällyttämisen päättymispäivä
                  
                  
                     Erityissäännökset
                  
               
                     ”177
                  
                  
                     Klofentetsiini
                     CAS-nro 74115-24-5
                     CIPAC-nro: 418
                  
                  
                     
                        3,6-bis(2-kloorifenyyli)-1,2,4,5-tetratsiini
                     
                  
                  
                     ≥ 980 g/kg (kuiva-aine)
                  
                  
                     1. tammikuuta 2009
                  
                  
                     31. joulukuuta 2018
                  
                  
                     A   OSA
                     Lupa voidaan myöntää ainoastaan punkkien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa hyväksytyn klofentetsiinia koskevan tarkastelukertomuksen päätelmät ja erityisesti sen lisäykset I ja II.
                  
               
                     178
                  
                  
                     Dikamba
                     CAS-nro 1918-00-9
                     CIPAC-nro: 85
                  
                  
                     
                        3,6-dikloori-2-metoksibentsoehappo
                     
                  
                  
                     ≥ 850 g/kg
                  
                  
                     1. tammikuuta 2009
                  
                  
                     31. joulukuuta 2018
                  
                  
                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa hyväksytyn dikambaa koskevan tarkastelukertomuksen päätelmät ja erityisesti sen lisäykset I ja II.
                  
               
                     179
                  
                  
                     Difenokonatsoli
                     CAS-nro 119446-68-3
                     CIPAC-nro: 687
                  
                  
                     
                        3-kloori-4-[(2RS,4RS;2RS,4SR)-4-metyyli-2-(1H-1,2,4-triatsoli-1-yylimetyyli)-1,3-dioksolaani-2-yyli]fenyyli4- kloorifenyylieetteri
                     
                  
                  
                     ≥ 940 g/kg
                  
                  
                     1. tammikuuta 2009
                  
                  
                     31. joulukuuta 2018
                  
                  
                     A   OSA
                     Lupa voidaan myöntää ainoastaan sienitautien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa hyväksytyn difenokonatsolia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 vesieliöiden suojeluun.
                              
                           Käyttöedellytyksiin on tarvittaessa sisällyttävä riittäviä riskinhallintatoimenpiteitä.
                  
               
                     180
                  
                  
                     Diflubentsuroni
                     CAS-nro 35367-38-5
                     CIPAC-nro: 339
                  
                  
                     
                        1-(4-kloorifenyyli)-3-(2,6-difluoribentsoyyli)urea
                     
                  
                  
                     ≥ 950 g/kg Epäpuhtaudet: enint. 0,03 g/kg 4- kloorianiliini
                  
                  
                     1. tammikuuta 2009
                  
                  
                     31. joulukuuta 2018
                  
                  
                     A   OSA
                     Lupa voidaan myöntää ainoastaan hyönteisten torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa hyväksytyn diflubentsuronia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 vesieliöiden suojeluun,
                              
                           
                                 —
                              
                              
                                 maanpäällisten organismien suojeluun,
                              
                           
                                 —
                              
                              
                                 muiden kuin torjuttavien niveljalkaisten, mukaan lukien mehiläisten, suojeluun.
                              
                           Käyttöedellytyksiin on tarvittaessa sisällyttävä riittäviä riskinhallintatoimenpiteitä.
                  
               
                     181
                  
                  
                     Imatsakiini
                     CAS-nro 81335-37-7
                     CIPAC-nro: 699
                  
                  
                     
                        2-[(RS)-4-isopropyyli-4-metyyli-5-okso-2-imidatsoliini-2-yyli]kinoliini-3-karboksyylihappo
                     
                  
                  
                     ≥ 960 g/kg (raseeminen seos)
                  
                  
                     1. tammikuuta 2009
                  
                  
                     31. joulukuuta 2018
                  
                  
                     A   OSA
                     Lupa voidaan myöntää ainoastaan kasvien kasvunsäätelyaineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa hyväksytyn imatsakiinia koskevan tarkastelukertomuksen päätelmät ja erityisesti sen lisäykset I ja II.
                  
               
                     182
                  
                  
                     Lenasiili
                     CAS-nro 2164-08-1
                     CIPAC-nro: 163
                  
                  
                     
                        3-sykloheksyyli-1,5,6,7-tetrahydrosyklopentapyrimidiini-2,4(3H)-dioni
                     
                  
                  
                     ≥ 975 g/kg
                  
                  
                     1. tammikuuta 2009
                  
                  
                     31. joulukuuta 2018
                  
                  
                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa hyväksytyn lenasiilia koskevan tarkastelukertomuksen päätelmät ja erityisesti sen lisäykset I ja II.
                  
               
                     183
                  
                  
                     Oksadiatsoni
                     CAS-nro 19666-30-9
                     CIPAC-numero: 213
                  
                  
                     
                        5-tert-butyyli-3-(2,4-dikloori-5-isopropoksifenyyli)-1,3,4 oksadiatsoli-2-(3H)-oni
                     
                  
                  
                     ≥ 940 g/kg
                  
                  
                     1. tammikuuta 2009
                  
                  
                     31. joulukuuta 2018
                  
                  
                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa hyväksytyn oksadiatsonia koskevan tarkastelukertomuksen päätelmät ja erityisesti sen lisäykset I ja II.
                  
               
                     184
                  
                  
                     Pikloraami
                     CAS-nro 1918-02-1
                     CIPAC-nro: 174
                  
                  
                     
                        4-amino-3,5,6-triklooripyridiini-2- karboksyylihappo
                     
                  
                  
                     ≥ 920 g/kg
                  
                  
                     1. tammikuuta 2009
                  
                  
                     31. joulukuuta 2018
                  
                  
                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa hyväksytyn pikloraamia koskevan tarkastelukertomuksen päätelmät ja erityisesti sen lisäykset I ja II.
                  
               
                     185
                  
                  
                     Pyriproksifeeni
                     CAS-nro 95737-68-1
                     CIPAC-nro: 715
                  
                  
                     
                        4-fenoksifenyyli(RS)-2-(2-pyridyloksi)propyylieetteri
                     
                  
                  
                     ≥ 970 g/kg
                  
                  
                     1. tammikuuta 2009
                  
                  
                     31. joulukuuta 2018
                  
                  
                     A   OSA
                     Lupa voidaan myöntää ainoastaan hyönteisten torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa hyväksytyn pyriproksifeenia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 muiden kuin torjuttavien niveljalkaisten, mukaan lukien mehiläisten, suojeluun.
                              
                           Käyttöedellytyksiin on tarvittaessa sisällyttävä riittäviä riskinhallintatoimenpiteitä.
                  
               
      
         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.”